**POZIV MATURANTIMA NA PROJEKT SZZG OSTANI U HRVATSKOJ (30. i 31. svibnja)**

|  |  |  |
| --- | --- | --- |
| **VRIJEME** | **DOGAĐANJE** |  |
|  **11:00 – 18:00** | **30. svibanj – Studentski centar, Savska cesta 25** | **Lokacija** |
|  11:00 – 12:00  | Službeno otvorenje *Ostani u Hrvatskoj*Službeno otvorenje novouređene prostorije unutar Studentskog centra - Stabla znanja Predstavljanje studentske formule *FSB Racing Team*  | **STABLO ZNANJA** |
|  11:00 – 18:00 | Predstavljanje uspješnih hrvatskih tvrtki koje zapošljavaju mlade | **GOLDEN ROOM** **+** **PLATINUM ROOM** |
|  13:00 – 15:00  | Panel rasprava o mjerama zapošljavanja i ostanka mladih u Republici Hrvatskoj(**Ministarstvo znanosti i obrazovanja + Ministarstvo rada i mirovinskog sustava + Hrvatska gospodarska komora + Ministarstvo za demografiju, obitelj, mlade i socijalnu politiku + CARNet)** | **STABLO ZNANJA** |
|  15:00 - 17:00 | Radionica izrade poslovnog plana u organizaciji *HAMAG BICRO-a* | **STABLO ZNANJA** |
|  **11:00 – 18:00** | **31. svibanj – Studentski centar, Savska cesta 25** | **lokacija** |
| 11:00 – 18:00 | Predstavljanje uspješnih hrvatskih tvrtki koje zapošljavaju mlade  | **GOLDEN ROOM****+****PLATINUM ROOM** |
| 11:30 – 12:45 | Predstavljanje projekta *Poslovni inkubator* s dvije firme koje su proizašle iz tog projekta u organizaciji *Razvojne agencije Zagreb* | **STABLO ZNANJA** |
| 13:00 – 14:15  | Radionica o pripremi za razgovor za posao i izradu životopisa u organizaciji *Instituta za stručno usavršavanje mladih* | **STABLO ZNANJA** |
| 14:30 – 16:00 | Panel na temu uspješnih tvrtki koje su pokrenuli mladi ljudi uz potporu *HAMAG BICRO-a* uz predstavnike tih tvrtki i predstavnika *HAMAG BICRO-a* | **STABLO ZNANJA** |

**Ostani u Hrvatskoj @ SCoolFest 2017.**

Studentski Zbor Sveučilišta u Zagrebu s partnerima treću godinu za redom organizira najveći studentski festival - SCool Fest. Nakon dva vrlo uspješna festivala koje je posjetilo više od 15 000 mladih, pripremili smo *line up* koji će zadovoljiti najrazličitije glazbene ukuse. I naravno – ulaz na festival je potpuno besplatan!

U Studentskom centru će se 2. i 3. lipnja održati veliki open air koncerti te after partiji na dva floora. U petak 2. lipnja na open air stageu nastupaju YAMS i popularni splitski bend **TBF**. After party će na Black stageu začiniti Mrtvo hitovlje i doktori puknuća i neizostavni headlineri Scool festa **Kuzma & Shaka Zulu**, dok će na Blue stageu publiku zabavljati DJ Phil OK te Radio Aktiv.

U subotu 3. lipnja će atmosferu u SC-u zapaliti **Pravila igre** te legendarna **Crvena Jabuka**. Za zabavu u nastavku večeri pobrinut će se DJ Dado i Tamburaški sastav „Zlatni zvuci“ na Black stageu te Jakša Jordes i DJ Dorx na Blue stageu.

Dovoljno je dobrih razloga da već sada rezervirate prvi vikend u lipnju za Scool Fest.

Više informacija dostupno je na službenom Facebook eventu. Vidimo se u SC-u na najvećem studentskom partiju ove godine!

Osim zabavnog dijela Scool Festa, Studentski zbor Sveučilišta u Zagrebu u suradnji s Hrvatskom gospodarskom komorom i CARNet-om organizira i manifestaciju **„Ostani u Hrvatskoj“** koja će se održati 30. i 31. svibnja 2017. godine unutar Studentskog centra u Savskoj 25. Na sajmu će se predstavljati male, velike i srednje tvrtke, a posjetitelji će moći od potencijalnih poslodavaca saznati kakvo je stanje na tržištu rada. Događanje je namijenjeno i maturantima koji će imati priliku saznati koje fakultete trebaju upisati i što se traži. Osim tvrtki na događanju će sudjelovati i Ministarstvo znanosti i obrazovanja, Ministarstvo rada i mirovinskoga sustava i Ministarstvo za demografiju, obitelj, mlade i socijalnu politiku, kao i niz organizacija koje se bave problematikom mladih kao što je Institut za stručno usavršavanje mladih, HAMAG BICRO i Razvojna agencija Zagreb.

Dodatno, kroz dvodnevni program svrha projekta je da, kroz radionice i predavanja, iskusni predavači prenesu na mlade znanja i vještine koje će im pomoći prilikom zapošljavanja tj. izlaska na tržište rada.